На основу члана 17. став 3. Закона о националним саветима националних мањина (“*Службени гласник РС*", бр. 72/2009, 20/2014 - одлука УС, 55/2014 и 47/2018), а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора НССНМ, Извршни одбор је на 56. ел. седници одржаној од дана 04.12.2024. до 06.12.2024. године, донео је следећу

**ОДЛУКУ**

**у поступку именовања чланова Надзорног одбора Музеја војвођанских Словака у Бачком Петровцу**

 **I**

Национални савет словачке националне мањине, за члана Надзорног одбора Музеја војвођанских Словака у Бачком Петровцу, представника националног савета предлаже:

Ана Вида

Кубањова 17б

Бачки Петровац

**II**

Одлуку доставити председнику Савета ради одобравања на првој наредној седници Националног савета словачке националне мањине.

***Образложење***

Општинско веће општине Бачки Петровац је дана 02.12.2024. године доставило Захтев за доставу предлога за именовање члана НО Музеја војвођанских Словака у Бачком Петровцу, број: 016-4/125-2024

Извршни одбор разматрао је на 56. Електронској седници, одржаној од дана од дана 04.12.2024. до 06.12.2024. године достављени захтев.

Након разматрања достављене документације и дискусије, узимајући у обзир изнете разлоге и ставове, присутни су приступили гласању.

За давање позитивног мишљења предложеном кандидату гласало је 7 чланова Извршног одбора од укупног броја присутних. Против предложеног кандидата гласало је 0 ланова. Уздржаних чланова није било.

У складу са горе наведеним, а на основу члана 17. став 3. Закона о националним саветима националних мањина, донета је одлука из диспозитива.

Национални савет позива Надзорни одбор на сарадњу при популаризацији словачког језика у општини Бачки Петровац.

.

Број: 01- 104-1/2024-05

Датум: 06.12. 2024

Место: Нови Сад

ПРЕДСЕДНИК ИЗВРШНОГ ОДБОРА

Елена Турански с.р.

ПРЕДСЕДНИЦА НАЦИОНАЛНОГ САВЕТА

СЛОВАЧКЕ НАЦИОНАЛНЕ МАЊИНЕ

Душанка Петрак